Mosfellsbær

Mosfellsbær (einnig kallaður Mosó í talmáli) er sveitarfélag sem liggur norðaustan við Reykjavík. Mosfellsbær varð til 9. ágúst 1987 þegar Mosfellshreppur varð að bæjarfélagi. Íbúar eru um 14.180 í mars 2025.

Síðan 1933 hefur heitt vatn verið leitt úr Mosfellsbæ og til Reykjavíkur. Ullarvinnsla var mikilvæg grein í bænum og var þar framleiðsla við Álafoss frá 1919 til 1955. Nú er þar meðal annars aðsetur listamanna. 

 Íþróttir og afþreying 
Í Mosfellsbæ er íþróttafélagið Afturelding. Tvær sundlaugar eru í Mosfellsbæ: Varmárlaug og Lágafellslaug. Göngustígar eru við Álafosskvos og við Reykjalund. Skógrækt og gönguleiðir eru við Úlfarsfell. Í sveitarfélaginu er Skólahljómsveit Mosfellsbæjar.

 Bæjarstjórn 

Í bæjarstjórn Mosfellsbæjar sitja 11 fulltrúar sem kjörnir eru í hlutfallskosningu á fjögurra ára fresti. Síðast var kosið til bæjarstjórnar í sveitarstjórnarkosningunum 14. maí 2022.  

 Vinabæir 
  Loimaa, Finnlandi
  Skien, Noregi
  Thisted, Danmörku
  Uddevalla, Svíþjóð

 Heiðursborgarar 
Fjórir einstaklingar eru heiðursborgarar Mosfellsbæjar:

 1972 – Halldór Laxness (1902–1998)Halldór Laxness heiðursborgari Mosfellshrepps, Morgunblaðið, 22. apríl 1972, bls. 2„Kraftaskáld vorra tíma“, Morgunblaðið, 3. maí 1972, bls. 11
 2000 – Jón M. Guðmundsson (1920–2009)Jón M. Guðmundsson (minningargrein), Morgunblaðið, 7. maí 2009, bls. 29Heiðursborgari í Mosfellsbæ, Morgunblaðið, 31. október 2000, bls. 10
 2007 – Salome Þorkelsdóttir (* 1927)Salome Þorkelsdóttir, vefsíða Alþingis, sótt 5. júní 2017Salóme gerð að heiðursborgara í Mosfellsbæ, Morgunblaðið, 10. ágúst 2007, bls. 2
 2024 – Birgir D. Sveinsson (* 1939)

 Mosfellingur ársins 
Bæjarblaðið Mosfellingur hefur staðið fyrir vali á Mosfellingi ársins síðan 2005. Blaðið kynnir Mosfelling ársins í fyrsta tölublaði hvers árs. Tuttugu einstaklingar hafa hlotið nafnbótina Mosfellingur ársins:

ÁrNafn2024Magnús Már EinarssonÞjálfari meistaraflokks karla hjá Aftureldingu2023Halldór Laxness HalldórssonSkemmtikraftur og höfundur, betur þekktur sem Dóri DNA2022Halla Karen KristjánsdóttirÍþrótta­fræð­ing­ur og formað­ur bæj­ar­ráðs Mos­fells­bæj­ar2021Elva Björg PálsdóttirForstöðumaður félagsstarfs eldri borgara2020Sigmar VilhjálmssonSjónvarps-, fjölmiðla- og athafnamaður2019Hilmar ElíssonBjargaði manni frá drukknun2018Óskar VídalínStofnandi Minningarsjóðs Einars Darra2017Jón Kalman StefánssonRithöfundur2016Guðni Valur GuðnasonKringluskastari og Ólympíufari2015Sigrún Þuríður GeirsdóttirFyrsta íslenska konan til að synda Ermarsundið2014Jóhanna Elísa EngilhartsdóttirFyrsti sigurvegari í Biggest Loser á Íslandi2013Hljómsveitin Kaleo2012Gréta SalómeSöngkona og fiðluleikari2011Hanna SímonardóttirAthafnakona2010Steindi Jr.Skemmtikraftur og sjónvarpsmaður2009Embla ÁgústsdóttirHeimsmethafi í flugsundi 2008Albert RútssonAthafnamaður og hóteleigandi2007Jóhann Ingi GuðbergssonBjargaði tveggja ára barni í Lágafellslaug2006Hjalti Úrsus ÁrnasonAfreksmaður í kraftlyftingum2005Sigsteinn PálssonFyrrverandi bóndi á Blikastöðum

Myndir

 Tilvísanir 

 Tenglar 

 Mosfellsbær
 Staldrað við í Mosfellshreppi, Morgunblaðið, 12. ágúst 1972, bls. 14–15


Flokkur:Þéttbýlisstaðir Íslands